als_Latn dik_Latn sag_Latn
21 mars 2015 – Ndërsa Mark Frroku doli shpejt nga kryesia e kuvendit pa dhënë asnjë prononcim, deputeti Tom Doshi ishte i qetë kur përfundoi seanca. “Për të gjitha akuzat nuk qëndron asnjëra. Më thanë se kam bërë kallëzim të rremë. Unë nuk e kam bërë se prokuroria e nisi vetë. Për të kanosur nuk kam kanosur njeri. Vetë prokurori i përgjithshëm ka gisht se nuk bëri asnjë veprim dhe pse e lajmërova më 5 shtator”, tha Doshi. Pyetjes së gazetarëve për arrestimin ai iu përgjigj se nuk ka frikë, dhe pse ky arrestim nëse ndodh, sipas tij është politik.
Pas diskutimit pritet që të dalë me një vendim Këshilli i Mandateve, për t’ia kaluar më tej për votim Parlamentit.
Deri të premten politika do e mbajë frymën pezull, ashtu siç po qëndrojnë dhe prangat për dy deputetët.
Agjencia e lajmeve “Dyrrah”
als_Latn als_Latn als_Latn als_Latn